Diari Oficial de la Generalitat Valenciana


Sumari del DOGV 9014, del 05-02-2021 (2021/811)

Informació pública de l'aprovació del document inicial ambiental i territorial estratègic del Programa d'actuació integrada del sector Pontasgo, així com de l'aprovació de les modificacions del Pla parcial i projecte d'urbanització, i de l'expedient de retaxació de càrregues.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9014

Data del DOGV
:   05-02-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/811


Data del document
:   29-10-2020

Organisme emissor
:   Ajuntament de Benicàssim

Tipus de document
:   Anunci

Correcció d'errades

 Descriptors 

:   * Benicàssim
    * pla d'urbanisme
    * administració local

Informació pública de l'aprovació del document inicial ambiental i territorial estratègic del Programa d'actuació integrada del sector Pontasgo, així com de l'aprovació de les modificacions del Pla parcial i projecte d'urbanització, i de l'expedient de retaxació de càrregues. [2021/811]  
Vist que mitjançant el Decret d'Alcaldia número 2721, d'11 d'octubre de 2016, es va acordar designar l'Alcaldia com a òrgan ambiental i territorial municipal dins del procediment per a la tramitació dels plans i programes subjectes a avaluació ambiental i territorial estratègica.  
  
Vist que pel Decret d'Alcaldia 2018-2610, d'1 d'agost de 2018, es va aprovar admetre a tràmit la iniciativa presentada per la mercantil BUILDINGCENTER, SAU, a l'efecte d'iniciar la tramitació del Programa d'actuació integrada del sector Pontasgo del PGOU de Benicàssim.  
Vist que amb el Decret 2019-2027, de 25 de juny de 2019, s'aprova la subrogació de l'Agrupació d'Interés Urbanístic Pontasgo de Benicàssim, en l'expedient presentat per BUILDINGCENTER, SAU, a l'efecte d'iniciar la tramitació del PAI del sector Pontasgo.  
  
Atés que l'esmentada agrupació va presentar una sol·licitud, de data 15 d'abril de 2020, RE: 1865, de tramitació del document inicial estratègic, als efectes del que disposa l'article 51.1 de la Llei 5/2014, i que hi aportava tota la documentació pertinent.  
Consultat el Servei Territorial d'Urbanisme de Castelló sobre l'òrgan ambiental en aquest expedient, es rep contestació de 9 de juny de 2020, que indica que serà l'Ajuntament mateix, per afectar exclusivament determinacions de l'ordenació detallada.  
  
Vist que pel Decret d'Alcaldia número 2020-1691, de 10 de juny de 2020, es va acordar el sotmetiment a consultes de l'esborrany del pla i el document inicial estratègic relatiu al Programa d'actuació integrada del sector Pontasgo del PGOU de Benicàssim.  
Atés que després de les consultes realitzades s'ha rebut, en data 25 de setembre de 2020, un informe de la Direcció General de Política Territorial i Paisatge, que conclou:  
«Per tot això, a la vista de les consideracions del present informe, la versió preliminar de la modificació número 2 del Pla parcial del sector Pontasgo haurà d'incloure un estudi d'integració paisatgística, que haurà d'informar-se per l'òrgan competent en matèria de paisatge, així com una proposta de traçat de la via litoral, de conformitat amb el que disposen els articles 13 i 17 de la normativa del Pla d'acció territorial de la infraestructura verda del litoral de la Comunitat Valenciana i directriu 137 de l'Estratègia territorial de la Comunitat Valenciana».  
  
Vist que l'article 50 de la LOTUP, Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, que regula l'inici del procediment de tramitació dels plans i programes subjectes a avaluació ambiental i territorial estratègica, estableix que aquest procediment s'iniciarà amb la presentació per l'òrgan promotor, davant de l'òrgan substantiu, de la sol·licitud d'inici de l'avaluació ambiental i territorial estratègica, acompanyada d'un esborrany del pla o programa i un document inicial estratègic.  
  
Vist que també determina que l'Ajuntament remetrà a l'òrgan ambiental municipal la sol·licitud d'inici de l'avaluació ambiental i territorial estratègica, junt amb l'esborrany del pla i el document inicial estratègic.  
  
Vist que l'article 51.1 de la LOTUP estableix que «1. L'òrgan ambiental i territorial sotmetrà el document que conté l'esborrany del pla o programa i el document inicial estratègic a consultes de les administracions públiques afectades d'acord amb l'article 49.1, apartat d d'aquesta llei i persones interessades, per un termini mínim de vint dies hàbils des de la recepció de la sol·licitud d'informe per als plans que afecten exclusivament l'ordenació detallada».  
  
Vist que l'article 51.2.b de la LOTUP estableix que l'òrgan ambiental, després de les consultes anteriors, i rebuts els pronunciaments de les administracions públiques afectades, emetrà una resolució d'informe ambiental i territorial estratègic i que podrà resoldre l'avaluació ambiental i territorial estratègica pel procediment simplificat.  
  
Per tot això, vists els informes favorables del cap de la Secció de Planejament i Obres, de 29 d'octubre de 2020, i de l'arquitecte municipal, de 5 d'octubre de 2020, i vist el Decret d'Alcaldia núm. 2721, d'11 d'octubre de 2016, en el qual es designa l'Alcaldia com a òrgan ambiental i territorial municipal, resolc:  
  
Primer  
Aprovar el document ambiental i territorial estratègic relatiu al Programa d'actuació integrada del sector Pontasgo del PGOU de Benicàssim, tenint en compte la condició imposada per la Direcció General de Política Territorial i Paisatge, a la necessitat d'incloure en el Pla parcial un estudi d'integració paisatgística, així com una proposta de traçat de la via litoral.  
  
Segon  
Advertir la mercantil impulsora del procediment als efectes de la presa en consideració en tràmits posteriors, que, com a conseqüència de l'Acord del Ple municipal de 31 d'agost de 2012, pel qual es va aprovar la modificació núm. 1 del Pla parcial del Pontasgo, l'objectiu principal de la qual era atendre les necessitats de la companyia subministradora d'energia elèctrica i els centres de transformadors prevists, es van incorporar les següents condicionals al Pla parcial:  
?Segon. Aprovar les modificacions del Pla parcial i projecte d'urbanització, així com de l'expedient de retaxació de càrregues del sector del Pontasgo, presentat per la mercantil ALTIPLA, SL, i apuntar les observacions següents:  
a) S'haurà de plasmar en el futur projecte de reparcel·lació l'ajust en la planimetria del detall de la delimitació de l'àmbit del Pla parcial amb el Pla de reforma interior de la UE Gurugú.  
b) S'incorpora al projecte d'urbanització els plans aportats per l'urbanitzador en relació amb les obres de connexió als voltants.  
c) La mercantil ALTIPLA, SL, assumeix que les molèsties per sorolls, vibracions, etc. han d'anar a càrrec de l'urbanitzador, sense que posteriorment puguen reclamar als responsables de la infraestructura ferroviària.  
d) Incorporar un article suplementari en les normes urbanístiques amb el text següent:  
«La dimensió i geometria de les parcel·les resultants del projecte de reparcel·lació de les illes edificables contigües amb l'estructura ferroviària qualificades com SP, EDO'Pontasgo i RBD hauran de tindre en compte les limitacions de la legislació sectorial aplicable en matèria ferroviària, i podran ser exigible en aquestes illes parcel·les superiors a la mínima a fi d'assegurar l'adequada implantació de l'edificabilitat assignada.  
Les possibles parcel·lacions posteriors que puguen afectar aquestes illes seran objecte de la mateixa consideració.-»  
  
Tercer  
Publicar el present decret en el tauler d'anuncis i en el portal de transparència de l'Ajuntament i continuar la tramitació del procediment relatiu al Programa d'actuació integrada del sector del Pontasgo del PGOU de Benicàssim, i advertir l'Agrupació d'Interés Urbanístic Pontasgo de Benicàssim sobre la possibilitat de presentar la documentació pròpia del programa en règim de gestió pels propietaris i, per tant, en règim d'excepció licitatòria.  
  
Benicàssim, 29 d'octubre de 2020.- L'alcaldessa: Susana Marqués Escoín. El secretari accidental (D 2020-3279): Iván Chermá Cortes.